Suomen Adventtikirkko

Suomen adventtikirkko on Suomessa vuonna 1892 toimintansa aloittanut protestanttinen kristillinen uskonnollinen yhdyskunta, joka on osa maailmanlaajuista seitsemännen päivän adventistien kirkkokuntaa. == Historia == Adventismi saapui Yhdysvalloista Ruotsin kautta Suomeen 1890-luvun alussa. Adventismi sai aluksi jalansijaa ruotsinkielisen väestön keskuudessa. Liike järjestäytyi yhdistykseksi vuonna 1920, jolloin rekisteröitiin Suomen Seitsemännen Päivän Adventistien Filantrooppinen yhdistys. Liikkeen vahvinta aluetta oli 1920-luvulla Turku ja Pori ympäristöineen. Ruotsinkieliset adventistit muodostivat 1920-luvun lopulla oman organisaationsa. == Toiminta == Adventistit kokoontuvat yhteiseen jumalanpalvelukseensa lauantaisin eli sapattina. Ohjelmaan kuuluu raamatuntutkiskelu sekä saarnatilaisuus. Lisäksi järjestetään herätyskokouksia ja piirikunnat lähettävät saarnaajia ja kirjallisuusevankelistoja sellaisille seuduille, missä ei vielä ole kirkon järjestäynyttä toimintaa. Eräissä seurakunnissa toimii erityinen nuorisoyhdistys, raittiusyhdistys (ETRA) ja avustuspalvelu (ADA). == Organisaatio == Suomen Adventtikirkko on kahden piirikunnan muodostama unioni, johon kuuluvat suomalainen piirikunta ja ruotsalainen piirikunta. Piirikunnat muodostuvat suomen- ja ruotsinkielisistä paikallisseurakunnista. Yksittäisen seurakunnan seurakuntakokous valitsee vuosittain oman johtokuntansa ja omat virkailijansa. Suomen Adventtikirkko kuuluu maailmanlaajuisen pääkonferenssin transeurooppalaiseen osastoon. === Talous === Suomen Adventtikirkko on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 155 000 euroa. Keskimääräinen vuosittainen tuki on ollut laskeva ja oli vuonna 2023 noin 23 000 euroa. == Media == Suomen Adventtikirkon pääjulkaisu on Nykyaika.Heino 2002, s. 79–81 Nykyaika toimii kirkon virallisena äänenkannattajana sekä yhdistettynä seurakunta- ja lähetyslehtenä. Muita Adventtikirkon mediamuotoja ovat HopeTV-videoportaali sekä Media7, jonka yhteydessä toimii netissä toimiva raaamattuopisto sekä hengellisiä netti-, radio- ja tv-lähetyksiä tuottava verkkomedia. === Kustannustoiminta === Adventtikirkon kustannustoiminta on ollut Suomessa laajaa. Vuosina 1892–1994 julkaisutussa 447 nimikkeestä 47 on Ellen G. Whiten teosten suomennoksia. == Musiikki == Suomen Adventtikirkon käyttöön on julkaistu kokoelma Adventtisointuja 1–3. Vuonna 1959 adventtikirkko sai oman laulukirjan, jolloin ilmestyi 663 laulua käsittävä kokoelma Adventtilauluja. Kokoelma sisälsi amerikkalaista ja anglosaksista alkuperää olevia hengellisiä lauluja ja protestanttisia virsiä sekä pohjoismaisia ja suomalaisia sävelmiä. Säestykset oli laadittu myös sekakuoroille soveltuviksi.Pajamo 2004, s. 596 Vuonna 2001 kirja korvattiin kokoelmalla Seurakunta laulaa, joka sisältää 531 laulua. Monet laulut sisältävät kertosäkeen. Lauluja on otettu entisen kokoelman lisäksi uusimmista ulko- ja kotimaisista hengellisistä laulukokoelmista. == Seurakunnat == ; Ahvenanmaa * Maarianhamina: Mariehamns adventist församling ; Etelä-Karjala * Imatra: Imatran adventtiseurakunta * Lappeenranta: Lappeenrannan adventtiseurakunta ; Etelä-Pohjanmaa * Evijärvi: Evijärven adventtiseurakunta * Isokyrö: Tervajoen adventtiseurakunta * Kauhajoki: Kauhajoen adventtiseurakunta * Seinäjoki: Seinäjoen adventtiseurakunta ; Etelä-Savo * Mikkeli: Mikkelin adventtiseurakunta * Pieksämäki: Pieksämäen adventtiseurakunta * Savonlinna: Savonlinnan adventtiseurakunta ; Kainuu * Kajaani: Kajaanin adventtiseurakunta ; Kanta-Häme * Forssa: Forssan ryhmä * Hämeenlinna: Hämeenlinnan adventtiseurakunta * Riihimäki: Riihimäen adventtiseurakunta ; Keski-Suomi * Jyväskylä: Jyväskylän adventtiseurakunta * Laukaa: Lievestuoreen adventtiseurakunta * Viitasaari: Viitasaaren adventtiseurakunta * Äänekoski: Suolahden adventtiseurakunta ; Kymenlaakso * Kouvola: Kouvolan adventtiseurakunta * Kotka: Kotkan adventtiseurakunta ; Lappi * Kemi: Kemin adventtiseurakunta * Rovaniemi: Rovaniemen adventtiseurakunta * Sodankylä: Sodankylän adventtiseurakunta ; Pirkanmaa * Akaa: Toijalan adventtiseurakunta * Orivesi: Oriveden adventtiseurakunta * Tampere: Ilomäentien adventtiseurakunta * Tampere: Aitolahden adventtiseurakunta ; Pohjanmaa * Pietarsaari: Pietarsaaren adventtiseurakunta * Vaasa: Vaasan adventtiseurakunta ; Pohjois-Karjala * Joensuu: Joensuun adventtiseurakunta * Lieksa: Lieksan adventtiseurakunta * Liperi: Liperin adventtiseurakunta ; Pohjois-Pohjanmaa * Kuusamo: Kuusamon adventtiseurakunta * Oulu: Oulun adventtiseurakunta ; Pohjois-Savo * Iisalmi: Iisalmen adventtiseurakunta * Kaavi: Kaavin adventtiseurakunta * Kuopio: Kuopion adventtiseurakunta * Suonenjoki: Suonenjoen adventtiseurakunta * Varkaus: Varkauden adventtiseurakunta ; Päijät-Häme * Heinola: Heinolan adventtiseurakunta * Lahti: Lahden adventtiseurakunta ; Satakunta * Pori: Porin adventtiseurakunta * Rauma: Rauman adventtiseurakunta ; Uusimaa * Espoo: Espoon ryhmä * Helsinki: Helsingfors adventist församling * Helsinki: Annankadun adventtiseurakunta * Helsinki: Kallion adventtiseurakunta * Helsinki: Seed International Church * Helsinki: Venäjänkielinen seurakunta * Hyvinkää: Hyvinkään adventtiseurakunta * Järvenpää: Kerava-Järvenpään adventtiseurakunta * Lohja: Lohjan adventtiseurakunta * Porvoo: Porvoon adventtiseurakunta * Vantaa: Vantaan adventtiseurakunta * Vihti: Hopeaniemen seurakunta * Vihti: Nummelan adventtiseurakunta Sykkivä sydän ; Varsinais- Suomi * Kaarina: Piikkiön adventtiseurakunta * Kaarina: Toivonlinnan adventtiseurakunta * Kemiönsaari: Kimitoöns adventist församling * Salo: Salon adventtiseurakunta * Turku: Turun adventtiseurakunta == Esimiehet == * –1967: Onni Peltonen * 1967–1984: Wiljam Aittala * 1984– Leo Harju == Lähteet == * * === Viitteet === Luokka:Adventismi Suomessa Luokka:Suomen kristilliset yhdyskunnat